Lenghe romanze

Il romanç (o rumanç) e je une des cuatri lenghis nazionâls de Svuizare, insieme cun todesc, talian e francês. 
Il romanç al è lenghe uficiâl dal Cjanton Grison e lenghe uficiâl parziâl de Confederazion (al ven a stâi nome tai rapuarts tra Berne e i plaidadôrs romançs.
E je une des lenghis retoromanzis, consideradis derivadis dai volgârs latins che une volte a jerin fevelâts cun continuitât intes Alps centrâls e orientâls e che vuê a àn lassâts dome isulis lenghistichis daûr. Intal censiment dal 2000, al jere fevelât come marilenghe di 35.095 residents dal cjanton svuizar dai Grisons (Graubünden) e di 60.815 considerât ancje la categorie di chei che lu definissin la lenghe che a doprin plui speshttps://web.archive.org/web/20071203012932/http://www.liarumantscha.ch/Linguistic_geography.352.0.html?&L=2. Chest al corispuint al 0,5 % de popolazion svuizare, mancul de metât de comunitât plui grande di fevelants di lenghis no uficiâls (Serp-Cravuat, cun 111.000 personis).

 Variants 
I cinc dialets plui impuartants dal romanç a son:
 I dialets dal Ren
 Sursilvan — intal Vorderrhein (Rain anteriur), che al cjape dentri Lumnezia, Foppa, Cadi (Surselva)
 Sutsilvan — intal  Hinterrhein (Rain posteriur), che al cjape dentri Plaun, Tumliasco, Schons (Sutselva)
 Surmiran — intes valadis Julia e Albula, che al cjape dentri Surses, Sutses (Surmeira)
 I dialets de Engadine o "Ladins"
 Puter — inte alte valade de Engadine (Engiadin' Ota)
  Vallader — inte basse valade de Engadine (Engiadina Bassa) e la valade di Mustair (Val Müstair)

 Standard 
Il romanç al è stât standardizât intal 1982 di bande dal linguist di Zuric Heinrich Schmid; la variant standard e ven par solit clamade Rumantsch Grischun. In cheste ortografie si à cirût di limitâ i caratars e lis grafiis stranis, par rindi plui facile la sô acetazion. Par chest, lis peraulis cul sun /tɕ/ seguît di /a/, /o/, /u/ a àn il grafeme <ch> (par esempli chalanda), parcè che sei i fevelants de Engadine (chalanda) che chei dal teritori renan (calanda) si spietin une grafie cuntune <c>. Purpûr, <che> e <chi> a son pronunciâts /ke/ e /ki/, viodût che il grafeme <k> al è stât considerât no adat a une lenghe romanze come apont il romanç; di conseguence, li peraulis cun /tɕ/ plui /e/ o /i/ a son scritis cun <tg> (par esempli tgirar) invezit di <ch>. Al ven ancje doprât <sch> par indicâ sei /ʃ/ cge /ʒ/, e <tsch> par /tʃ/, une convenzion che e ven dal todesc, il che al rint la grafie un compromès tra il standard todesc e chel di altris lenghis romanzis come il talian o il francês, e che a fasin capî come spes inte standardizazion di lenghis minoritaris no si va dome daûr criteris linguistichis (ven a stâi cirî di rapresentâ tal mût miôr i suns di une lenghe) ma a jentrin in zûcs ancje cuestions politichis e culturâls.

 Situazion atuâl 
Il romanç e je une lenghe in pericul, parcè che ancje se e je difindude a nivel uficiâl, la lenghe standard no je stade ben acete, ma viodude come un pericul pes diviersis varietâts, e i fevelants di diversis bandis spes a doprin la lenghe todescje par cjacarâsi.

 Esemplis 
 Surselvan   Sutselvan   Surmeiran    Puter      Vallader   Rumantsch Grischun  Furlan  Latin  aur       or         or        or        or,aur,ar  aur        aur   aurum  dir       dir        deir      dür       dür        dir        dûr  dur  egl       îl         îgl       ögl       ögl        egl        voli  oculus  lev   leav       lev       liger     leiv       lev        lizêr levis  treis     tres       treis     trais     trais      trais      trê    tres  neiv      nev        neiv      naiv      naiv       naiv       nêf     niveus  roda      roda       roda      rouda     rouda      roda       ruede rota  caschiel  caschiel   caschiel  chaschöl  chaschöl   chaschiel  formadi  caseus  casa      tgeasa     tgesa     chesa     chasa      chasa      cjase  casa  tgaun     tgàn       tgang     chaun     chan       chaun      cjan   canis  comba     tgomba     tgomma    chamma    chomma     chomma     gjambe  gamba  gaglina   gagliegna  gagligna  gillina   giallina   giaglina   gjaline  gallus  gat       giat       giat      giat      giat       giat       gjat  cattus  tut       tut        tot       tuot      tuot       tut        dut  totus  fuorma    furma      furma     fuorma    fuorma     furma      forme  forma  jeu       jou        ja        eau       eu         jau        jo    ego

 Leams esternis 

 Lia rumantscha, organizazion pe promozion de lenghe   

 Notis 

Categorie:Lenghis romanichis
Categorie:Lenghis retoromanichis